Θρυμρ (δορυφόρος)

Ο Θρυμρ (αγγλικά: Thrymr) ή Κρόνος ΧΧΧ (Saturn XXX), είναι ένας φυσικός δορυφόρος του πλανήτη Κρόνου. Ανακαλύφθηκε από τον Μπρετ Γκλάντμαν και την ομάδα του, το 2000, και έλαβε την προσωρινή ονομασία S/2000 S 7.

Έχει διάμετρο περίπου 5,6 χλμ. και περιφέρεται γύρω από τον Κρόνο σε μέση απόσταση 20.810.000 χλμ. σε 1.120,809 ημέρες, σχηματίζοντας κλίση 175° με την Εκλειπτική (151° προς τον Ισημερινό του Κρόνου), σε ανάδρομη κατεύθυνση και με εκκεντρότητα 0,453.

Ο Θρυμρ πιθανόν να έχει σχηματιστεί από συντρίμμια που ξέφυγαν από τη Φοίβη, κάποια στιγμή στο παρελθόν.

Πήρε το όνομα του από τον Θρυμρ, ένα Γιοτούν (ή έναν γίγαντα πάγου), της Σκανδιναβικής μυθολογίας.

Αρχικά ανακοινώθηκε ως Θρυμ (Thrym) . Η ομάδα εργασίας στην πλανητική ονοματολογία συστημάτων της ΔΑΕ, όμως, διόρθωσε το όνομα, προσθέτοντας στο επίσημο όνομα το τελικό ρ (-r) δίπλα στη ρίζα Thrym.

Παραπομπές

Εξωτερικοί σύνδεσμοι 
 Θρυμρ από την Εξερεύνηση του Ηλιακού Συστήματος της NASA 
 Οι δορυφόροι του Κρόνου από τον Σκοτ Σέπαρντ 

Φυσικοί δορυφόροι Κρόνου